
     О Б Щ И Н С К И   С Ъ В Е Т  -  П А З А Р Д Ж И К
Р Е Ш Е Н И Е

№220
от 29 август 2023 година, взето с Протокол №9
ОТНОСНО: Разрешаване изработването на Подробен устройствен план – ПР и ПЗ за имот с идентификатор 78570.1.16, местност Чорбови градини по КККР на земеделската територия на село Црънча.

Имот с идентификатор 78570.1.16 е представлявал имот пл. №7, за който са били предвидени парцели II-7, III-7 и IV-7 в кв. 75 по плана на село Црънча, одобрен с Указ № 469/13.11.1927 год. за уличната регулация и Заповед № 3090/19.11.1927 год. за дворищната регулация; със Заповед № 148/09.08.1962 год. имотът е изключен от регулацията на селото.

Следва да се разреши изработването на ПУП по чл. 109, ал. 1, т. 3 от ЗУТ тъй като имотът  попада в зона с допустима промяна на предназначението по ОУП на Община Пазарджик, одобрен с Решение №222/27.11.2020 год. на Общински съвет – Пазарджик. 

С оглед горното и на основание чл. 21, ал. 1, т. 11 и във връзка с ал. 2 от ЗМСМА, чл.124а, ал. 1, чл.124б, ал. 1 и във връзка с чл. 109, ал. 1 от ЗУТ, предвид изложените в предложението на Петър Петров – Заместник кмет на Община Пазарджик, оправомощен със Заповед №1582/31.07.2023 год., фактически основания и преценявайки го като законосъобразно и целесъобразно, Общински съвет – Пазарджик
Р Е Ш И:

1. Одобрява заданието по чл. 125 от ЗУТ за изработване на ПУП – ПР и ПЗ относно имот с идентификатор 78570.1.16, местност Чорбови градини по КККР на земеделската територия на село Црънча.

2. Разрешава изработването на ПУП – ПР и ПЗ относно имот с идентификатор 78570.1.16 за обособяването на УПИ I, II и III, всички с отреждане „16, жилищно строителство“ в кв. 75, с разполагане в УПИ на ниско свободно стоящо застрояване с градоустройствени показатели за зона „Жм“ и включването му в границите на населеното място при условията на чл. 38 от ППЗОЗЗ.

3. Дава съгласие в обхвата на горепосочения план да се включи имот с идентификатор 78570.1.43 като улица с о.т. 181а-181б-181в за обслужване на новообразуваните УПИ в кв. 76, която да стане част регулацията.

